ગામના આગેવાન ગુલાબજી ઠાકોરે જણાવ્યું જે ગામના ૨૦ ટકા લોકો આ ગરનાળાની આ બાજુ રહે છે જેમનો તમામ વ્યવહાર શેરથા ગામ સાથે જ છે અને મહેસુલ રેકોર્ડમાં પણ તેઓ શેરથા ગામમાં આવે છે છતાં તેઓને ગામમાં પ્રવેશ કરવા માટે સલામત રસ્તો નથી. તેમના વિસ્તારને ગામ સાથે જોડતા રસ્તા વચ્ચેથી હાઈવે પસાર થાય છે. જેમાં ખુબ જ ટ્રાફિક અને પુર ઝપડે જતા વાહનો હોય છે જે લોકો માટે પસાર કરવો અસલામત છે. બીજી બાજુ રોડની નીચે આવેલા ગરનાળામાં ONGC દ્વારા પાઈપલાઈન નાખવામાં આવી છે જે ગરનાળાની જગ્યા રોકી લીધી છે. તેથી અમે ONGC સહીત હાઇવે ઓથોરીટીને અરજી કરી છે કે ગામના લોકોના પસાર થવા ગરનાળામાં ONGC પાઈપલાઈન બીજે રસ્તે મુકે અને હાઈ-વે વાળા ગરનાળામાં રસ્તો કરી આપે જેથી ગામની મહત્વની સમસ્યા દુર થાય.